Na temelju  Pravilnika o stručnom ispitu za  voditelja poslovnice putničke agencije („Službene novine Federacije BiH“;broj 30/10), Rješenja o utvrđivanju visine iznosa troškova za polaganje stručnog ispita za voditelja poslovnice putničke agencije i Rješenja o imenovanju Povjerenstva za polaganje stručnog ispita za voditelja poslovnice putničke agencije („Službene novine Federacije BiH“; broj 81/15), Federalno ministarstvo okoliša i turizma, r a s p i s u j e

                                                           JAVNI POZIV
  ZA PRIJAVU KANDIDATA ZA POLAGANJE STRUČNOG ISPITA ZA VODITELJA 
                    POSLOVNICE PUTNIČKE AGENCIJE ZA 2015. GODINU

Sukladno potrebama i zainteresiranosti kandidata i putničkih agencija, Federalno ministarstvo okoliša i turizma organizira  polaganje stručnog ispita za voditelja poslovnice putničke agencije za područje Federacije Bosne i Hercegovine.

Uz obrazac prijave za polaganje stručnog ispita za voditelja poslovnice putničke agencije koji se može preuzeti na web stranici Federalnog ministarstva okoliša i turizma, www.fmoit.gov.ba kandidat je dužan priložiti:

1.	dokaz da ima najmanje srednju stručnu spremu,
2.	potvrdu obrazovne ustanove o znanju jednog svjetskog jezika 
3.	izvadak iz matične knjige rođenih,
4.	dokaz o uplati iznosa troškova ispita.

Fotokopije dokumenata moraju biti ovjerene od strane nadležne institucije.

Troškovi za polaganje stručnog ispita za voditelja poslovnice putničke agencije u iznosu od  550,00 KM, uplaćuje se na račun:

PRORAČUN FEDERACIJE BOSNE I HERCEGOVINE
UNION BANKA D.D. SARAJEVO
RAČUN BROJ:  1020500000106698
VRSTA PRIHODA:  722791, 
PRORAČUNSKA ORGANIZACIJA:  6101001,
BROJ OPĆINE:  079.

Prijave za ispit sa kompletnom dokumentacijom dostaviti na adresu:

Federalno ministarstvo okoliša i turizma
Marka Marulića 2
Sarajevo

Sa naznakom:
„Prijava za polaganje stručnog ispita za voditelja poslovnice putničke agencije“

ROK ZA PODNOŠENJE PRIJAVA
Prijave za ispit na osnovu Javnog poziva se primaju do 6.11.2015.godine. Javni poziv  će se objaviti  na web stranici Federalnog ministarstva okoliša i turizma, a Obavještenje o istom u sredstvima javnog informiranja. 

Stručni ispit  za voditelja poslovnice putničke agencije, održat će se  21.11.2015. godine (subota) u prostorijama Federalnog ministarstva okoliša i turizma sa početkom u 13,00 sati. Svi zainteresirani kandidati mogu se odmah prijaviti.

Dodatne informacije u svezi polaganja ispita i preuzimanja Priručnika za edukaciju i polaganje stručnog ispita za voditelja poslovnice putničke agencije mogu se dobiti u Federalnom ministarstvu okoliša i turizma, kontakt telefon 033/ 726 749, 033/ 726 729 i 033/ 726 727.